Amy Lee

Amy Lynn Hartzler (o.s. Lee, s. 13. joulukuuta 1981 Riverside, Kalifornia, Yhdysvallat), paremmin tunnettu nimellä Amy Lee, on yhdysvaltalainen laulaja, pianisti ja säveltäjä. Amy Lee perusti Evanescence-rockyhtyeen yhdessä Ben Moodyn kanssa ja toimii yhtyeen solistina sekä pianistina. Lee on saanut yhtyeensä kanssa useita palkintoja, muun muassa Grammy-palkinnon. Hän on julkaissut musiikkia myös soolona ja säveltänyt musiikkia useisiin elokuviin kuten War Story, Indigo Grey ja Voice from the Stone.

 Nuoruus 
Kaliforniassa syntynyt Lee muutti myöhemmin Floridaan ja sittemmin Arkansasin Little Rockiin. Leen perheeseen kuuluvat pikkusiskot Laurie ja Carrie, isä John ja äiti Sara. John Lee työskentelee DJ:nä radiossa. Perheeseen kuului myös neljäs sisar Bonnie, joka kuoli 1987 tunnistamattomaan sairauteen vain 3-vuotiaana Amyn ollessa 6-vuotias.Amy Lee Admits Her Mother Suggested Counseling Over Teenage Dark Lyrics Exposay Lee on kirjoittanut siskonsa muistolle kappaleet "Hello" (Fallen) ja "Like You" (The Open Door).Evanescence: Amy Lee Explains the New Songs  VH1 Lee on kertonut kärsineensä nuorena masennuksesta muun muassa sisarensa kuoleman takia. Leellä oli myös veli Robbie, joka kuoli 24-vuotiaana vuonna 2018.Robby Lee Dies At 24: Evanescence’s Amy Sadly Says Goodbye To Her ‘Irreplaceable’ Brother Hollywoodlife 11.1.2018

Lee aloitti pianonsoiton yhdeksänvuotiaana saatuaan kipinän Amadeus-elokuvasta. Lukioaikanaan hän toimi koulun kuoron puheenjohtajana ja sävelsi päättötyönä kappaleen Listen to the Rain, jonka kuoro esitti valmistujaisjuhlassa. Yhtyeessä soittaneen isänsä innoittamana Amy oppi myös kitaran soittoa. Lee on listannut suuriksi musiikillisiksi vaikuttajikseen muun muassa Tori Amosin, Björkin, Nirvanan ja Mozartin.Spotlight on Amy Lee  gUrl Lee valmistui vuonna 2000 Pulaski Academystä. Hän opiskeli jonkin aikaa musiikinteoriaa Middle Tennessee State University -yliopistossa Tennesseen osavaltiossa.Evanescence has a different edge to harp about USA Today

 Ura 

Evanescence
Lee tapasi Ben Moodyn kesäleirillä ja perusti tämän kanssa Evanescence-yhtyeen vuonna 1995.Evanescence - The Split  MTV News Lee ja Moody tekivät yhdessä kappaleita ja palkkasivat muita muusikoita live-esiintymisiin. Yhtyeeseen liittyi vuonna 1999 David Hodges. 

Evanescencen ensimmäinen EP julkaistiin vuonna 1998. Yhtye julkaisi pienen paikallisen BigWig Enterprises -yhtiön kanssa albumin Origin vuonna 2000 ja sai tämän jälkeen levytyssopimuksen WindUp Records -levy-yhtiön kanssa. Evanescencen ensimmäinen WindUp Recordsin julkaisema albumi Fallen myi maailmanlaajuisesti yli 17 miljoonaa kappaletta . Albumin singlet "My Immortal", "Going Under" ja "Bring Me To Life" menestyivät ympäri maailmaa. Lee voitti Evanescencen kanssa kaksi Grammy-palkintoa vuonna 2003.Grammy 

Lee on nykyään Evanescencen ainoa alkuperäisjäsen. Moody erosi yhtyeestä vuonna 2004 ja hän tilalleen tuli Terry Balsamo. Yhtyeessä on sittemmin ollut muitakin miehistövaihdoksia. 

Vuonna 2005 Evanescencen entinen manageri Dennis Rider teki rikosilmoituksen Leestä ja syytti tätä sopimusrikkomuksesta. Syytteen mukaan Rider oli erotettu työstään laittomasti. Lee teki vastaavasti rikosilmoituksen Riderista ja syytti tätä muun muassa työtehtävien laiminlyönnistä ja seksuaalisesta ahdistelusta.Evanescence's Amy Lee Sues Former Manager, Alleges Financial And Sexual Misconduct  VH1 

Evanescence julkaisi uudella kokoonpanollaan albumin The Open Door vuonna 2006. Albumin julkaisun ja sitä seuranneen kiertueen jälkeen Lee piti taukoa Evanescencesta, koska hän halusi keskittyä välillä muihin asioihin kuten avioliittoonsa ja kuvataiteeseen. Lee on myöntänyt harkinneensa tuolloin yhtyeen lopettamista.Evanescence comes back to life Toronto Sun  

Evanescence palasi tauolta vuonna 2011 ja julkaisi albumin Evanescence lokakuussa.Evanescence's 'What You Want'  MTV News Yhtye teki samalla paluun myös esiintymislavoille.Amy Lee: New Evanescence Album Is 'Much More of a Band Collaboration' Billboard Lee on suunnitellut julkaisevansa jossain vaiheessa myös sooloalbumin.Evanescence's Amy Lee: "It's Not All Sad" Spin

Tammikuussa 2014 Lee haastoi Evanescencen levy-yhtiöön Wind-up Recordsin oikeuteen maksamattomista tekijänoikeuskorvauksista. Yhtiö oli haasteen mukaan jättänyt maksamatta yhtyeelle 1,5 miljoonaa dollaria.Evanescencence singer sues – Our very own label is our worst enemy TMZ 3.1.2014EVANESCENCE's AMY LEE To Release 'Aftermath' Album Featuring Music Inspired By 'War Story' Movie Blabbermouth 6.8.2014 Lee ilmoitti maaliskuussa, että Evanescencen levytyssopimus Wind-up Recordsin kanssa on purettu ja hän on vapaa tekemään mitä haluaa, yhtyeen kanssa tai muuten.Evanescence’s Amy Lee: ‘For the First Time in 13 Years, I Am a Free and Independent Artist’ Loudwire 20.3.2014

Evanescence julkaisi ensimmäisen albuminsa kuuteen vuoteen vuonna 2017. Albumi Synthesis sisältää uusia orkesterin kanssa levytettyjä versioita yhtyeen vanhoista kappaleista sekä kaksi uutta kappaletta.EVANESCENCE Announces 'Synthesis' Album, Tour Blabbermouth.net 10.5.2017Evanescence Announce Release Date For New Album Synthesis Kerrang 15.9.2017 Tämän jälkeen yhtye esiintyi kiertuella orkesterin kanssa. Yksi konserteista kuvattiin ja julkaistiin DVD:nä sekä live-albumina nimellä Synthesis Live.EVANESCENCE's 'Synthesis Live' DVD, Blu-Ray Due In October Blabbermouth.net 8.8.2018Evanescence announce Synthesis Live Louder Sound 9.8.2018  

Sooloura ja muut projektit
Vuonna 2000 Lee levytti Evanescencen David Hodgesin kanssa gospelkappaleet "Breathe" ja "Fall Into You". Duetto "Breathe" julkaistiin Summit Worship -kokoelmalevyllä. "Fall Into You" -kappaletta ei ole julkaistu virallisesti.David Hoges Biography DavidHodges.info Lee oli vierailevana solistina myös Big Dismal -yhtyeen kappaleessa "Missing You".

Lee esitti Korn-yhtyeen kanssa kappaleen "Freak On Leash" livenä joulukuussa 2006.Korn Quiet Down With The Cure, Amy Lee For 'MTV Unplugged'  MTV News Kappale päätyi MTV Unplugged: Korn -albumille.Korn shucks din for acoustic gem NY Daily News 

Lee levytti soolona coverin Painajainen ennen joulua -elokuvan kappaleesta "Sally's Song" vuonna 2007. Kappale julkaistiin Nightmare Revisited -kokoelma-albumilla.Elfman, Korn, Plain White T's Revisit 'Nightmare'  Billboard.biz Vuonna 2012 Lee levytti Johnny Cashin kappaleen "I'm So Lonesome I Could Cry" tribuuttialbumille We Walk The Line: A Celebration of the Music of Johnny Cash.

Lee sävelsi musiikin elokuvaan War Story yhdessä Dave Eggarin kanssa. Elokuvan musiikkia julkaistiin albumilla Aftermath elokuussa 2014.Evanescence’s Amy Lee Teases ‘Aftermath’ Disc Featuring Music Inspired by ‘War Story’ Movie Loudwire 6.8.2014Hear Evanescence Singer Amy Lee's Electronica Deep Dive 'Push the Button'  Rolling Stone 27.8.2014 Lee laulaa osassa albumin kappaleita, mutta suurin osa musiikista on instrumentaalista. 

Tämän jälkeen Lee ja Eggar sävelsivät musiikkia lyhytelokuvan Indigo Grey sountrackille.Evanescence’s Amy Lee on Her Wild Irish-Dance-Infused Sci-Fi Soundtrack  Rolling Stone 5.11.2015'Indigo Grey: The Passage' Director on Amy Lee's 'Pure, Powerful' Music for His Film Billboard 11.4.2015 He saivat työstään parhaan elokuvamusiikin palkinnon Moondance International -elokuvafestivaaleilla.2015 Competition Results – Films and Film Scores Moondance

Lee julkaisi ensimmäisen soolo-EP:nsä Recover, Vol. 1 vuonna 2016. EP sisältää cover-versiot kappaleista "It's a Fire", "With or Without You", "Going to California" ja "Baby Did a Bad Thing".Amy Lee Of Evanescence Releases Covers EP ‘Recover Vol. 1  I'm Music MagazineRecover, Vol. 1 Apple MusicEvanescence’s Amy Lee Releasing Children’s Album ‘Dream Too Much’ Fuse TV 17.8.2016

Lee julkaisi albumin lapsille ja perheille suunnattua musiikkia samana vuonna. Musiikkia oli inspiroinut Leen tuolloin 2-vuotias poika. Albumin Dream Too Much tekoon osallistuivat myös Leen isä ja siskot. Albumi sisältää Leen säveltämää musiikkia sekä cover-versiot kappaleista "Stand by Me", "Hello, Goodbye" ja "Rubber Duckie".Evanescence’s Amy Lee Details Kids Album ‘Dream Too Much’ Rolling Stone 17.3.2016

Lee levytti kappaleen "Speak to Me" elokuvan Voice from the Stone soundtrackille vuonna 2017.Amy Lee Unveils 'Voice From the Stone' Song 'Speak to Me' Loudwire 17.3.2017 Samana vuonna hän julkaisi singlenä kappaleen "Love Exists". Kappale on cover italialaisen Francesca Michielinin kappaleesta "L'amore esiste".Evanescence Singer Amy Lee Releases Soothing New Song ‘Love Exists’ Loudwire 11.2.2017 

Vuonna 2018 Lee palasi työskentelemään Dave Eggarin kanssa. Lee ja Eggar sävelsivät musiikkia elokuvan Blind sountrackille.‘Blind’ Soundtrack: Score Album Feat. Amy Lee, Dave Eggar & Chuck Palmer, Sasha Lazard + More Out January 26 Film Music Daily 18.1.2018 Blind (Original Movie Sountrack) Apple Music

 Yksityiselämä 
Lee seurusteli Seether-yhtyeen laulajan Shaun Morganin kanssa vuosina 2003–2005. Lee ja Morgan levyttivät yhdessä dueton "Broken". Leen mukaan parin eroon vaikutti Morganin alkoholiongelma. Hän kertoo kirjoittaneensa kappaleen "Call Me When You're Sober" erosta.Evanescence Set For Fall Tour; Amy Lee Reveals Inspiration Behind 'Sober'  MTV News

Lee on ollut vuodesta 2007 naimisissa Josh Hartzlerin kanssa. He saivat lapsen heinäkuussa 2014. It's a boy! Evanescence singer Amy Lee announces she's given birth to son Jack Lion by sharing tender Instagram photo Daily Mai 28.7.2014

Lee on mukana hyväntekeväisyydessä. Hän on toiminut Out of The Shadows -epilepsiayhdistyksen tukijana. Hän on saanut työstään United Cerebral Palsy -organisaation palkinnon.Epilepsy Awareness Necklace  Epilepsy Foundation South & Central TexasAmy Lee of Evanescence to Receive ‘Women Who Care’ Award Loudwire 2.5.2012 Leen veli Robbie Lee sairasti epilepsiaa.

Lee suunnittelee suuren osan esiintymisvaatteistaan.  Hän on suunnitellut asut muun muassa musiikkivideoon Going Under.Amy Lee of Evanescence Talks Lyrical Inspiration, Stage Clothes + Using Her Hair as a Prop Loudwire 2.9.2012Evanescence Singer Pairs Metal Chains, Fairies For Upcoming Video  MTV 4.6.2003 

 Diskografia 
 Evanescence 

Albumit
Origin (2000, demoalbumi)
Fallen (2003)
The Open Door (2006)
Evanescence (2011)
Synthesis (2017)

Sooloura
Albumit
Dream Too Much (2016)

Soundtrack-albumit
Aftermath (Amy Lee ft. Dave Eggar, 2014)

EP:t
Recover, Vol. 1 (2016)

Singlet
Broken (Seether ft. Amy Lee) (2004)
Freak on Leash (Korn ft. Amy Lee) (2007)
Lockdown (promo, ft. Dave Eggar) (2014)
Dream Too Much (promo) (2016)
Love Exists (2017)
Speak to Me (2017)

 Muut levytykset 
 Vuosi  Artisti  Kappale  Albumi2000 David Hodges ft. Amy Lee  "Breathe"  The Summit Church: Summit Worship "Fall Into You"  Musical Demonstrations Pt. 1 2003  Big Dismal ft. Amy Lee  "Missing You"  Believe 2008 Amy Lee  "Sally's Song"  Nightmare Revisited 2011  "Halfway Down the Stairs"  Muppets: The Green Album 2012  "I'm So Lonesome I Could Cry"  We Walk The Line: A Celebration of the Music of Johnny Cash 2015  Amy Lee ft. Dave Eggar  elokuvan soundtrack  elokuva Indigo Grey 2016  elokuvan soundtrack  elokuva I Am Her 2018  Cellogram ft. Amy Lee & K'noup  "All About Anna"  Cellogram Amy Lee, Dave Eggar, Chuck Palmer  useita kappaleita, elokuvan soundtrack  Blind (Original Movie Soundtrack) Amy Lee  "Through Your Eyes", "The Final Leap" 2019Lindsey Stirling ft. Amy LeeLove Goes On And On (fear. Amy Lee)Artemis

 Lähteet 

 Aiheesta muualla 

 Virallinen sivu 

 Evanescencen virallinen sivu

Luokka:Yhdysvaltalaiset laulajat
Luokka:Yhdysvaltalaiset pianistit
Luokka:Yhdysvaltalaiset kosketinsoittajat
Luokka:Yhdysvaltalaiset lauluntekijät
Luokka:Yhdysvaltalaiset elokuvasäveltäjät
Luokka:Yhdysvaltalaiset musiikkituottajat
Luokka:Grammy-palkinnon saajat
Luokka:Vuonna 1981 syntyneet
Luokka:Elävät henkilöt
Luokka:Evanescence
Luokka:Seulonnan keskeiset artikkelit